שמואל חיון

הרב שמואל חיון (סביב ה'ש"כ, 1560 - ט"ז טבת ה'שס"ח, 5 בינואר 1608) היה פוסק הלכה, ראש ישיבה, אב בית הדין ורבה של סלוניקי, מחבר הספר 'בני שמואל' על חושן משפט.

 קורותיו 
נולד בסלוניקי סביב שנת ה'ש"כאין להקדים לידתו יותר מדי, הואיל והיה תלמידו של רבי אהרן ששון שנולד בין השנים ה'ש"י - ה'שט"ו. ואין לאחר יותר מידי, משום שתלמידו רבי אברהם מוטאל, נולד סביב שנת ה'שכ"ח. לאביו הרב יצחק חיון, ולאימו שהייתה בתו של הרשד"ם.ספר משפט צדק חלק ב דף יט עמוד ב, לרבי מאיר מלמד. אביו נפטר בקיצור ימים, ולכן גדל אצל סבו. למד אצל רבי יצחק אדרבי,הקדמה לשו"ת דברי ריבות עמ' 1 מהד' זיכרון אהרן. רבי אברהם די בוטוןראו שו"ת לחם רב סימן קעג. ורבי אהרן ששון,הקדמה לשו"ת תורת אמת עמ' 5 מהד' זיכרון אהרן. יחד עם חבירו הרב שבתי יונה. התחתן עם אחותו של הרב יצחק די נוביס.בני שמואל סימן מה, דף מה עמוד ב. לרבי שמואל לא היה ילדים. בהמשך התמנה לראש הישיבה, ואב בית הדין של סלוניקי. מתלמידיו נמנים הרב חיים אמיגו והרב אברהם מוטאל, ורבי שמואל משה בן ברוך.ראו 'תולדות רבותינו שבשאלוניקי ויוון' עמ' 938 מאת שמעון ואנונו. נשא ונתן עם חכמי דורו ביניהם עם הרב מאיר מלמד בעל המשפט צדק,ראו: משפט צדק חלק ב סוף סימן ל. הרב חיים שבתי,ראו בני שמואל סימן נה, שם הגדולים לרב חיד"א בערכו. מהרש"ך,שו"ת מהרש"ך חלק ג סימן תז, ועוד. מהר"י לבית לוי,שו"ת מהר"י לבית לוי סימן ג. ועוד.

רבי שמואל חיבר מספר תחינות, וחלק מיהודי שלוניקי נהגו לשלבם בסליחות.ראו: בניהו, אסופות חלק יא עמ' צ-צד.

נפטר בשבת בט"ז טבת ה'שס"ח, ונקבר בסלוניקי.

 חיבוריו 
 ספר בני שמואל 
לאחר פטירתו בשנת ה'שע"ג הדפיס קרובו הרב שמעיה די מדינה יחד עם ר’ יהודה די מדינה את הספר 'בני שמואל' שמכיל פירוש על הטור והבית יוסף, על חלק מחושן משפט, בצירוף המסקנות העולות מהסוגיה. וכן פירוש על הטור והבית יוסף על הלכות יום טוב והלכות תערובות. בספרו רבי שמואל לא נמנע מלהשיג על דברי הבית יוסף.ראו: בניהו, אסופות חלק ג עמ' קכא-ב.  בתכנון היה לכתוב פירוש על כל ארבעה הטורים, אלא שלא שרבי שמואל לא הספיק להשלים את המלאכה.הקדמת הרב ישעיה די מדינה לספר 'בני שמואל'.  הספר זכה לפרסום אצל הפוסקים בדורות הבאים, ומזכירים אותו: כנסת הגדולה, פרי חדש, ט"ז, פרי מגדים, ברכי יוסף, פתחי תשובה, שואל ומשיב, משנה למלך, גנת ורדים, שבות יעקב, ועוד.למקורות מדויקים, ולמקורות נוספים ראו במאמרו של הרב זושא דינקלס בקובץ אספת חכמים חלק ח עמוד יד.

 הערות שוליים 

קטגוריה:ראשוני האחרונים
קטגוריה:אבות בתי דין
קטגוריה:סלוניקי: רבנים
קטגוריה:פרשני הטור